ઇન્ટરનેશનલ ડેસ્કઃ રશિયાના પ્રેસિડન્ટ વ્લાદિમીર પુતિને હેલસિંકી સમિટ દરમિયાન ટ્રમ્પને ગિફ્ટમાં આપેલા ફૂટબોલમાં મિનિ-માઇક્રોફોન લગાવ્યું હોવાની એક્સપર્ટ્સે આશંકા વ્યક્ત કરી છે. અમેરિકાના સિક્યોરિટી એક્સપર્ટ્સના જણાવ્યા અનુસાર, રશિયાના લીડરે યુએસ પ્રેસિડન્ટ ડોનાલ્ડ ટ્રમ્પને કોન્ફરન્સ દરમિયાન હળવી ક્ષણોમાં ગિફ્ટ આપી હતી. આ ફૂટબોલનો ટ્રમ્પે સ્વીકાર કર્યો અને તેને સામે બેઠેલી મલેનિયાને આપ્યો હતો. જો કે, સિક્યોરિટી એક્સપર્ટ્સે ક્રેમલિન સ્પાઇ વિઝાર્ડ્સે આ બોલમાં લિસનિંગ ડિવાઇસ (વાતચીત સાંભળી શકાય તેવું ઉપકરણ) ફિટ કર્યુ હોવાની આશંકા વ્યક્ત કરી છે.